Издаване на удостоверение за настойничество и попечителство

**Характеристика на услугата**

До органа по настойничество и попечителство се адресира заявление/искане, по последен постоянен адрес на лицето, за което следва да се учреди настойничество или попечителство.

Към заявлението/искането задължително се прилага съдебно решение.По-голямата част от документите,които е необходимо да бъдат приложени,се осигуряват по служебен път.

При постъпване на документи, удостоверяващи необходимостта от назначаване на настойник или попечител, уведомление за необходимост от учредяване на настойничество или на попечителство, Органът по настойничеството и по попечителството е длъжен да назначи настойнически съвет или попечител и заместник-попечител в 30-дневен срок, като срокът тече от получаването на препис от съдебно решение за поставяне под запрещение или за лишаване от родителски права, както и от узнаването за смъртта на родителя (арг. от чл. 155, ал. 1 СК).

В случаите на постъпване на уведомление за необходимост от учредяване на настойничество или на попечителство, Органът по настойничеството и по попечителството извършва проверка и ако са налице основанията за това, назначава настойнически съвет или попечител и заместник-попечител в горепосочения срок (арг. от 155, ал. 2 СК).

**Забележка**: Органът по настойничеството и по попечителството задължително изслушва детето при условията на чл. 15 от Закона за закрила на детето и взема становище от дирекция "Социално подпомагане". При учредяване на попечителство върху поставен под ограничено запрещение се изслушва и запретеният.

Органът по настойничеството и по попечителството по постоянния адрес на лицето назначава настойник, заместник-настойник и двама съветници измежду роднините и близките на малолетния или на поставения под пълно запрещение, които най-добре ще се грижат за неговите интереси и са дали писмено съгласие за това. Те образуват настойнически съвет. В състава на настойническия съвет могат да се включват и други подходящи лица.

Органът по настойничеството и по попечителството по постоянния адрес на лицето назначава попечител и заместник-попечител измежду горепосочените лица, които са дали писмено съгласие за това (чл. 157 СК).

**Забележка**: При учредяване на настойничество или попечителство над дете, органът по настойничеството и по попечителството може да поиска от дирекция "Социално подпомагане" предприемането на подходящи мерки за закрила (чл. 159, ал. 2 СК).

При назначаване на настойнически съвет или на попечител и заместник-попечител, както и в случаите, когато настойник или попечител е дееспособният съпруг или родител, на настойника и попечителя се издава удостоверение за настойничество и попечителство.Обстоятелството се вписва в регистъра по чл.174,ал.1 от СК.

*Правно основание*

* + Административнопроцесуален кодекс
  + Семеен кодекс - Глава единадесета (чл. 153 и сл.)
  + Закон за гражданската регистрация
  + Закон за местните данъци и такси

*Описание на резултат от услугата*

Издаване на удостоверение за настойничество или попечителство.

**Важна информация за услугата:**

**Семеен кодекс**

**Чл. 158.** Не могат да бъдат членове на настойнически съвет, попечители и заместник-попечители недееспособните, лишените от родителски права и осъдените за умишлени престъпления.

**Чл. 173.** (1) Настойник, съответно попечител, на дете с неизвестни родители е управителят на специализираната институция, в която то е настанено.

(2) Настойник на поставения под пълно запрещение или попечител на поставения под ограничено запрещение съпруг е неговият дееспособен съпруг. Ако няма такъв, родителските права и задължения се упражняват от неговите родители, освен ако те са неизвестни, починали или лишени от тях.

**(3) В случаите по ал. 1 и 2 не се назначава настойнически съвет или попечител и заместник-попечител и не се образуват настойнически дела.**

(4) Органът по настойничеството и по попечителството освобождава настойника или попечителя по ал. 2, когато интересите на поставения под запрещение изискват това. В тези случаи се назначава настойнически съвет или попечител и заместник-попечител по общия ред.

**Място на заявяване на услугата**

* Център за услуги и информация на гражданите  
  в сградата на Община Дулово,  
  ул.”В.Левски” № 18,  
  партерен етаж,стая № 6  
  тел. 0864/2 30-00; вътр.106

**Място на предоставяне на услугата**

* Център за услуги и информация на гражданите  
  в сградата на Община Дулово,  
  ул.”В.Левски” № 18,  
  партерен етаж,стая № 6  
  тел. 0864/2 30-00; вътр.106

Изискуеми документи и образци

* Заявление за настойничество по право /образец/
* Заявление за попечителство по право /образец/
* Искане за назначаване на настойнически съвет /образец/
* Искане за учредяване на попечителство /образец/
* Декларации за съгласие /образец/
* Съдебно решение за лишаване от родителски права
* Съдебно решение за поставяне под пълно или ограничено запрещение на лицето, за което се изисква удостоверение за настойничество
* Документ за самоличност на заявителя / за справка/
* Документ за самоличност / Удостоверение за раждане на лицето,на което се учредява настойничество или попечителство
* По преценка на ОНП може да бъдат изискани и други удостоверителни документи, като по-голямата част от тях се осигуряват по служебен път и се прилагат към делото.

Срок: до 30 дни след подаване на заявлениетоУслугата не се заплаща

ОБРАЗЦИ:

ЗАЯВЛЕНИЕ **ЗА НАСТОЙНИЧЕСТВО ПО ПРАВО**

ИСКАНЕ **ЗА НАЗНАЧАВАНЕ НА НАСТОЙНИЧЕСТВО**

ЗАЯВЛЕНИЕ **ЗА ПОПЕЧИТЕЛСТВО ПО ПРАВО**

ИСКАНЕ **ЗА УЧРЕДЯВАНЕ НА ПОПЕЧИТЕЛСТВО**

ДЕКЛАРАЦИИ 